Den Nord-Cimbriske Tilskuer, 1830-01-15
Rusland, Tyrkiet og Grækerland. Fra den serwiske Grændse skrives at Tropperne under Paschaen af Scutar have den 14de forladt deres Cantonneringer ved Philippopolis og taget Veien til Albanien; de Røverier og Ødelæggelser de overalt anrette, have vakt Landalmuens Forbittrelse i allerhøieste Grad, og foranlediget blodige Scener; meget viselig opgaSultanen den Jdee at lade Adrianopel besætte af disse vilde Horder, som let kunne have opvakt en Opstand i Rumelien. Man har endnu ikke erholdt nogen nærmere Efterretning om Grev Orloffs Mission i Constantinopel, og sammes Hovedgiemeed; imidlertid er dette en Gjenstand, hvorpaa det engelske Cabinets Opmærksomhed er særdeles henvendt; da en større Udvidelse af den russiske Magt i Asien, hvilken man anseer for Gesandtskabets Hovedøiemeed, bliver baade i politisk og merkantilsk Henseende betragtet for meget vigtig af Engeland. Det russiske Hovedqvarteer, forbliver Vinteren over i Burgas; Storherren vil vel med det Første, vende tilbage til Serailler, i Constantinopel; men saasnart Foraaret kommer, begiver han sig til Adrianopel, for selv at lede den nye Organisation af alle den nye Administrations Grene; man lover sig meget af dette mildere Statsprincip. Da desuden Adrianopels Befolk, ning ved de sidste Tildragelser, har viist sig moden for Forbedringer og en høiere Civilisations-Grad, og da sædvanligviis en stor Stads Exempel, har megen Jndflydelse paa det hele Land, saa synes det meget hensigtsmæssigt her at begynde med de nye Reformer, for Tid efter anden, at kunne indføre dem overalt. Storveziren er endnu 4 Schumla, men skal være kaldet til Constantinopel. Under Tingenes nærværende Stilling, tor han ikke vove at handle mod denne befaling, men faaer vel beqvemme sig til at aflægge Regnskab for sin Handlemaade. Jmidlertid har han intet at frygte for sit Liv, da en Person af Jndflydelse har antaget sig hans Sag, og har faaet den Forsikkring, at der personlig intet Ondt sig tilføies ham; selv om han ogsaa fandtes skyldig men at han faaer en Efterfølger i Embedet, er vel ikke at betvivle. Breve fra Bucharest afskikdre just ikke Fyrstendommets Tilstand, som meget tillokkende: Landmanden - hedder det er forarmet, Landsbyerne ere for størstedelen ødelagte, og Stæderne, ved den stedse tilbagevendende Pest, syge ligesom øde; og alle Handelsforbindelser, mellem Fyrstendømmene og de tilgrændsende Lande, ere som en Følge deraf ganske lammede. Mange Handlende ere bortrykkede af Pesten, og deres Vare Oplag under Forsegling. Jfølge Efterretninger fra Constantinopel ville Diplomaterne i Pera vide, at hensigten af Halil Paschas Sendelse til Petersburg skal ikke saameget være at faae Forlettelse i Krigscontributionerne, som at faae udvirket at Grækerland i det mindste forbliver under Portens Souverainitet, da Diwanet skal frimodig have erklæret Sultanen, at hvis ikke de europæiske Magter bragte det dertil, ville inden faa Aar Halvmaanen ophøre at skinne i Europa. Beretninger over Bucharest melde ogsaa at Sultanen skal nu af Engeland, eller ved dets Mægling, have erholdet en Summa i rede Penge, for dermed at kunne bestride sine meest nødvendige Udgifter, hvortil fornemmelig Hærens Reorganisation og visse Foranstaltninger med Hensyn til Rigets indre Bestyrelse hører. Gjendetalingen af denne Summa skal skee terminviis, og saaledes at det ikke bliver det storherrelige Skatkammer til Byrde. Der skrives fra Odessa, at flere græske Familier, som af Frygt, ved Russernes Afmarsch havde forladt Adrianopel, ville boesætte sig der; flere af de fra Omegnen af Adrianopel tilbagevendende russ. Tropper vare allerede igjen passerede Donauen og vare dragne i Vinterqvarteer. De allierede Magters Søemagt i Levanten, skal ifølge paalidelige Efterretninger være saaledes fordeelt: ved Ægina befinde sig 4 engelske Linieskibe og 2 Kuttere, et fransk Linie, skib med Admiral Rigny ombord og 2 Brigger, i russisk Linieskib og 1 Fregat. J Poros's Havn ligge 15 russiske Krigskibe af forskjellig Størrelse. Ved Vurla ligge 2 engelske Linieskibe, 2 Fregatter og 2 Brigger, ved Corfu 2 Linieskibe af denne Nation, hvoraf 1 Tredækker. Disse ere bestemte til at seile tilbage til Malta, hvorfra de, ligesom de 15 russiske Krigskibe, til Foraaret agte at seile hjem. Fra London, Paris, Ancona og flere Stæder, fortælles der nu at Prinds Leopold af Sachsen Coburg er udvalgt til at være Konge i Grækerland, Prindsen er af en 40 Aars Alder, er Eier af 20 Millioner Pd. St. og har 50,000 Pd. St. aarlige Jndkomster, han var gift med Engelands Thronarving Charlotte, som døde paa første Barselseng, ogsaa fra Wien skrives der at Prinds Leopold bliver Grækerlands Konge.